ভারত-পাক উত্তেজনার আবহে শেয়ার বাজারে পতন

ওয়েবডেস্ক: শুক্রবার ভারতের শেয়ার বাজারে বড় পতন (Stock Market Falling)। দুপুর একটায় সেনসেক্স (Sensex) পড়েছে ৮৫০ পয়েন্টের বেশি। নিফটির (Nifty) পতন ২৭০ পয়েন্ট। বৃহস্পতিবারও পড়েছিল ভারতের বাজার। লগ্নিকারীরা খুইয়েছিলেন ৫ লক্ষ কোটি টাকার বেশি। শুক্রবার দিনের শেষে এই পতন বজায় থাকলে লগ্নিকারীরা হারাতে পারেন আরও দশ লক্ষ কোটি টাকা। ভারত-পাকিস্তান (India-Pakistan Tension) সংঘর্ষের আবহে শেয়ার বাজারের চলাচলের দিকে নজর পর্যবেক্ষকদের।

যুদ্ধের আবহে বাণিজ্যে ক্ষতি। যুদ্ধ লাগতে পারে এই আশঙ্কায় বিনিয়োগে টালমাটাল পরিস্থিতি। সেনসেক্স এদিন দুপুরে ৭৯ হাজার ৬১২.১৯ পয়েন্টে দাঁড়ায়। নিফটি ২৪০০০-এর সামান্য উপরে ছিল। এই পরিস্থিতি চললে আরও প্রভাব পড়বে বাজারে। বিনিয়োগে আস্থা হারাবেন লগ্নিকারীরা। তবে এই প্রেক্ষিতে দেখা যাচ্ছে প্রতিরক্ষা ক্ষেত্রে শেয়ার বেড়েছে। ভারত ইলেক্ট্রনিক্স ও হিন্দুস্তান এরোনটিক্সের শেয়ার বেড়েছে।

আরও পড়ুন: স্বভাব বদলায় না! ভারতে ফের সাত জঙ্গি ঢোকানোর চেষ্টা পাকিস্তানের

যুদ্ধ হলে অর্থনীতির ক্ষতি। এই আশঙ্কা কররছেন বিশেষজ্ঞরা। দালাল স্ট্রিট নিয়ে শঙ্কা। তবে সংশ্লিষ্ট অনেকেই আশ্বস্ত করেছেন। ভারতের জিডিপির গতি ভাল। উল্লেখ্য, জম্মু ও কাশ্মীরের পহেলগামে পাকিস্তানের মদতে হামলা চলে। ২৬ জন নিরীহ পর্যটকের মৃত্যু হয়। অপারেশন সিঁদুরের মাধ্যমে পাকিস্তানে প্রত্যাঘাত করে ভারত। পাকিস্তান ভারতের সামরিক ঘাঁটিতে হামলার চেষ্টা করেছিল। ভারতের সুদর্শন চক্র পাকিস্তানের প্রচেষ্টাকে গুঁড়িয়ে দিয়েছে।